唔同單位嘅砲嘅殺傷力可以唔同，而且如果有一砲打中咗地面，往往會搞到地面炸出一個大窿－即係話遊戲地圖嘅地形會喺對局嘅過程途中係噉出現變化，於是玩家就可以作出好似噉嘅計劃－「如果我以噉嘅次序向呢啲地方開砲，會令到幅地圖嘅地形起噉嘅變化，最後令到我方處於地勢上有利嘅位置，並且因為噉而贏」... 呀噉。